APSPRIEDES NOTEIKUMI

ATKLĀTAM KONKURSAM
“Luksoforu objektu, ielu apgaismojuma tīklu uzturēšana un apsaimniekošana Cēsu pilsētā un Vaives pagastā, Cēsu novadā”,
(identifikācijas Nr. CNP/2026/74)

	1.
	Pasūtītājs:
	Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101.

	2.
	Apspriedes tiesiskais pamatojums:
	Saskaņā ar Publisko iepirkumu likuma (turpmāk – PIL) 18. panta otro  un otro prim daļu un 41. panta divpadsmitās daļas 1. punktu Pasūtītājs rīko apspriedi ar piegādātājiem, lai sagatavotu plānoto iepirkumu un informētu piegādātājus par iepirkuma prasībām (kvalifikācijas prasībām, tehnisko specifikāciju un finanšu piedāvājumu).

	3.
	Plānotās iepirkuma procedūras veids:
	Atklāts konkurss tiks rīkots ievērojot PIL, Ministru kabineta 2017. gada 28. februāra noteikumu Nr. 107 „Iepirkumu procedūru un metu konkursu norises kārtība” un citu publisko iepirkumu regulējošo normatīvo aktu prasības.

	4.
	Plānotais iepirkuma priekšmets:
	Cēsu novada luksoforu objektu uzturēšana un ielu apgaismojuma tīklu apsaimniekošana saskaņā ar Tehnisko specifikāciju.

	5.
	CPV klasifikatora kodi:
	[bookmark: _Hlk92966265]50232000-0 (Sabiedrisko vietu apgaismes ierīču un luksoforu tehniskās apkopes pakalpojumi)
papildus CPV kodi: 50232100-1 (Ielu apgaismojuma tehniskās apkopes pakalpojumi); 50232200-2 (Luksoforu tehniskās apkopes pakalpojumi)

	6.
	Iepirkuma līguma izpildes termiņš:
	Sākotnēji līgums tiek noslēgts uz 12 (divpadsmit) mēnešiem ar iespēju pagarināt līguma termiņu vēl par 12 (divpadsmit) mēnešiem. Kopējais līguma termiņš ir ne ilgāk kā 24 (divdesmit četri) mēneši vai līdz brīdim, kad sasniegta Līgumcena (bez PVN) - atkarībā no tā, kurš no nosacījumiem iestājas pirmais.

	7.
	Iepirkuma līguma izpildes vieta:
	Cēsis, Cēsu novads un Rīdzene, Vaives pagasts, Cēsu novads

	8.
	Plānotais iepirkuma izsludināšanas laiks:
	2026. gada augusts.

	9.
	Apspriedes mērķis:
	9.1. Informēt piegādātājus par plānoto iepirkumu un apzināt ieinteresēto piegādātāju spējas nodrošināt iepirkuma priekšmetam atbilstošu piedāvājumu saskaņā ar Pasūtītāja izstrādāto tehnisko specifikāciju.
9.2. Saņemt potenciālo pretendentu priekšlikumus atklātā konkursa prasību pilnveidei.

	10.
	Apspriedes norise:
	10.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā formā sniegt priekšlikumus iepirkuma procedūras dokumentācijas pilnveidei. Ieinteresētajiem piegādātājiem līdz apspriedes norises laika beigām ir iespēja iepazīties ar tehniskās specifikācijas prasībām.
10.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā un Elektronisko iepirkumu sistēmā. 
10.3. Apspriedes norises laiks: Konkrēts datums, līdz kuram sniedzami ieinteresēto piegādātāju priekšlikumi iepirkuma procedūras dokumentācijai, tiek norādīts Iepirkumu uzraudzības biroja Publikāciju vadības sistēmas paziņojumā un Elektronisko iepirkumu sistēmā.

	11.
	Ieinteresēto piegādātāju priekšlikumu iesniegšanas kārtība:
	11.1. Ieinteresētais piegādātājs priekšlikumus iesniedz Elektronisko iepirkumu sistēmā, Iepirkuma uzraudzības biroja Publikāciju vadības sistēmas paziņojumā un Elektronisko iepirkumu sistēmā norādītajā priekšlikumu iesniegšanas termiņā. 
11.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.
11.3. Ieinteresētie piegādātāji var izteikt komentārus par norādītajām kvalifikācijas vai tehniskās specifikācijas prasībām, iesniedzot atsevišķu dokumentu, kurā norāda savus priekšlikumus, viedokli, vai iebildumus (veidne pielikumā), vai šos komentārus iekļaujot publicētajos dokumentos, tos attiecīgi marķējot. Sniedzot komentārus, ieinteresētajiem piegādātājiem tie ir jāpamato, vēlams, norādot informācijas avotu uz kuru piegādātājs pamato savu viedokli.

	12.
	Priekšlikumu izskatīšanas kārtība:

	12.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma procedūras dokumentācijā.
12.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma procedūras dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.

	13.
	Apspriedei publicējamā informācija:
	1. pielikums – Plānotās kvalifikācijas prasības; 
[bookmark: _Hlk143270632]2. pielikums – Tehniskā specifikācija;
3. pielikums – Apspriedes komentāru veidne.




